Jordi Alba

Jordi Alba Ramos (lahir 21 Mac 1989) merupakan pemain bola sepak Sepanyol yang kini bermain untuk Inter Miami.

Kerjaya kelab

Valencia
Alba membuat debut untuk Valencia pada 13 September 2009 ketika menang 4-2 ke atas Real Valladolid. Beliau kemudian bermain dua perlawanan Liga Europa menentang Lille dan Salvia Prague. Pada 11 Arpril 2010, beliau menjaringkan gol pertamanya untuk Valencia ketika tewas 3-2 kepada RCD Mallorca.

Pada musim 2010-11, beliau bermain 27 perlawanan liga dan Valencia berjaya menduduki tempat ketiga serta layak ke Liga Juara-Juara.

Barcelona
Pada 28 Jun 2012, Alba menandatangani kontrak lima tahun bersama Barcelona dengan bayaran €14 juta. Beliau membuat debut untuk Barcelona pada 19 Ogos ketika menang 5-1 ke atas Real Sociedad.

Alba menjaringkan gol pertamanya untuk Blaugrana pada 20 Oktober 2012 ketika menang 5-4 ke atas Deportivo dan beliau juga menjaringkan gol sendiri pada perlawanan itu. Beliau berjaya menjaringkan gol kemenangan buat Barca ketika menentang Celtic pada perlawanan Liga Juara-Juara, 2-1.

Kerjaya antarabangsa

Alba menerima panggilan pertama oleh pasukan kebangsaan Sepanyol pada 30 September 2011 untuk menentang Republik Czech dan Scotland pada perlawanan kelayakan UEFA Euro 2016. Beliau membuat debut untuk Sepanyol ketika menang 3-1 ke atas Scotland pada 11 Oktober. Beliau membuat hantaran kepada David Silva untuk menjaringkan gol pembukaan. 

Alba termasuk dalam skuad Sepanyol yang beraksi di Euro 2012 oleh pengurus Vincente del Bosque. Beliau bermain kesemua perlawanan sehingga Sepanyol menjadi juara. Beliau membuat hantaran kepada Xabi Alonso untuk menjaringkan gol pembukaan, 2-0 ketika perlawanan suku akhir menentang Perancis]. Beliau juga menjaringkan gol kedua Sepanyol ketika perlawanan akhir menentang Itali sebelum Sepanyol dinobatkan sebagai juara Eropah selepas menewaskan Itali, 4-0.

Alba mengambil bahagian di Piala Konfederasi FIFA 2013 di Brazil. Beliau menjaringkan dua gol ketika perlawanan peringkat kumpulan menentang Nigeria, 3-0. Alba bermain ketiga-tiga perlawanan Sepanyol di Piala Dunia FIFA 2014 sebelum juara dunia itu tersingkir.

Gol antarabangsa

Statistik kerjaya

Penghargaan

Kelab
Barcelona
La Liga: 2012–13
Supercopa de España: 2013

Antarabangsa
Sepanyol
Kejohanan Bola Sepak Eropah: 2012

Individu
Pasukan kejohanan UEFA Euro: 2012

Rujukan

Kelahiran 1989
Orang hidup
Pemain bola sepak Sepanyol
Pemain Valencia CF
Pemain Gimnàstic de Tarragona
Pemain FC Barcelona
Pemain Inter Miami CF
Pemain UEFA Euro 2012
Pemain Piala Konfederasi FIFA 2013
Pemain Piala Dunia FIFA 2014
Pemain UEFA Euro 2016
Pemain Piala Dunia FIFA 2018
Pemain UEFA Euro 2020
Pemain Piala Dunia FIFA 2022